امرت سنچار

امرت سنچار سن 1699 ای۔ وچ وساکھی دے موقعے تے  گرو گوبند سنگھ   نے اوہناں پنج پیاریاں دی چون کیتی جو گرو صاحب دی منگ تے اپنا سیس گرو صاحب نوں بھیٹ کرن لئی اٹھے، اتے خالصہ پنتھ دی سرجنا کیتی I اس تریخی اوسر دے اتے گرو صاحب نے باٹے وچ پانی پاکے کھنڈا پھیر کے تے نال نال پنج بانیاں جپجی صاحب، جاپو صاحب، تڡ پرساد سویئے، چوپئی صاحب اتے انند صاحب دا پاٹھ کر کے امرت (کھنڈے دی پاہل) تیار کیتا جس وچ پٹاسے وی پائے گئے تے اوہناں چنے ہوئے پنج پیاریاں نوں امرت چھکایا تے سنگھ سجا دتا I اس توں بعد شری گرو گوبند سنگھ جی نے آپ پنجاں پیاریاں پاسوں امرت چھکیا I
 تکنیک 
پنج سکھ کیشی اسنان کر کے اتے کمر-کسے لا کے بیٹھدے ہن۔ کڑاہ پرساد تیار کیتا جاندا اے۔ جس تھاں تے امرت تیار کرنا ہووے اس تھاں نوں صاف کیتا جاندا اے۔ اک سکھ باٹے وچ کھہی دا جاں نہر دا پانی اتے پٹاسے پا کے کھنڈا پھیردا اے اتے نال نال بھجن کردا اے۔ باقی دے چار سکھ بانیاں دا پوتھیاں توں پاٹھ کردے ہن۔ امرت تیار کرن توں پہلا اتے بعد ارداس کیتی جاندی اے۔ اس ویلے کوئی وی سکھ بچن نہیں کردا۔ امرت چھکن والا سکھ پنج ککاراں دا دھارنی ہووے۔ امرت چھکاؤں ویلے پہلا چلے نال امرت چھکایا جاندا اے اتے نال دی نال چھکاؤن والا کہندا اے بول واہگرو جی کا خالصہ واہگرو جی کی فتح اتے چھکن وال کہندا اے، واہگرو جی کا خالصہ واہگرو جی کی فتح ایہی کریاں پنج واری دہرائی جاندی اے اسے طرحاں ہی چھکن والے سکھ دیاں اکھاں وچ پنج واری امرت دے چھٹے مارے جاندے ہن اتے کیشاں وچ پنج واری امرت پائیاں جاندا اے۔
 حوالے 



گٹھ:سکھی
گٹھ:سکھ مت